अनमोल २ बर्षपछि दर्शकमाँझ आइरहँदा आफूमा कुनै दबाब भने नभएको बताउँछन् । शुक्रबारदेखि रिलिज हुने चलचित्र ‘कृ’ लाई लिएर अनमोल उत्साहित देखिएका छन् । अनमोलको वुझाइमा यो चलचित्रले उनका अघिल्ला चलचित्रका भन्दा राम्रो कमाई गर्नुपर्छ । किन त ? अनमोल भन्छन्-‘एक हिसाबले मेरा दर्शक पनि बढ्नुभएको छ । फेरि मेरो उमेर पनि बढेको छ । उमेर सँगसँगै मैले अभिनय पनि सुधार गर्दै लगेको छु । दर्शकले पहिले भन्दा बढी माया गर्नुहुन्छ ।’
